open-index/open-wikipedia-markdown huggingface dataset:
Chatsworth, KwaZulu-Natal

**Chatsworth** is 'n groot stadsdeel aan die westekant van Durban in die provinsie KwaZulu-Natal, Suid-Afrika. Chatsworth ressorteer onder die eThekwini Metropolitaanse Munisipaliteit.

Die stadsdeel het as setel gedien van die Minority Front, 'n politieke party in Suid-Afrika met hoofsaaklik Indiërsteun. In 2009 se provinsiale en nasionale verkiesing het die MF in die meeste stemdistrikte in Chatsworth die meeste stemme gekry, maar in 2014 se verkiesing het die Demokratiese Alliansie die MF hier onttroon en was dit verreweg die gewildste party, nadat hy in 2009 net in twee stemdistrikte eerste gestaan het. Chatsworth bestaan uit voorstede soos Arena Park, Bayview, Bottlebrush, Croftdene, Crossmoor, Havenside, Kharwastan, Lamontville, Montford, Moorten, Risecliff, Silverglen, Umhlatuzana, Welbedacht, Welbedacht Mine, Westcliff en Woodhurst.

## Demografie 
Die stadsdeel Chatsworth beslaan amper ’n vyfde van die stad eThekwini se metropolitaanse gebied, maar bevat minder as 6 persent van die bevolking. Al was Chatsworth ingevolge die Groepsgebiedewet ’n sogenaamde Indiërwoonbuurt, het hierdie bevolkingsgroep volgens die 2011-sensus net 60 persent (117 999) van die bevolking van 195&nbsp;580 uitgemaak. Toe het die 75&nbsp;004 swart inwoners meer as 38 persent van die totaal verteenwoordig, maar die bruin (1,18 persent) en wit (0,15 persent) aandeel aan die bevolking was bitter klein. Met 62,62 persent van die bevolking bly Engels egter die grootste huistaal.

## Geskiedenis 
Chatsworth is oorspronklik aangelê op die gelyknamige plaas, wat deel was van Witteklip, wat Samuel Bennington in 1848 gekoop en genoem het na Chatsworth naby Chesterfield in Derbyshire, Engeland. In die middel van die 20ste eeu het die destydse Durbanse stadsraad Chatsworth begin ontwikkel as 'n woongebied vir Indiërs wat hierheen verskuif is uit "ongewensde omstandighede" in die stad Durban. Tot einde 1964 het die Nasionale Behuisingskommissie R12&nbsp;miljoen aan die aankoop van grond en die oprigting van 8&nbsp;500 huise bestee. Reeds teen 1969 het Chatsworth 100&nbsp;000 inwoners gehad, almal Indiërs, en destyds is voorsien dat dit eindelik huisvesting aan 200&nbsp;000 inwoners van hierdie bevolkingsgroep sou kon bied. Die staat het destyds voorsiening gemaak vir volledige geriewe, onder meer n groot, ultramoderne provinsiale hospitaal wat die hele Indiërgemeenskap van Natal moes bedien en wat ook voorsien is van 'n verpleegsterstehuis en opleidingskollege.

duimnael|senter|400px|Skooldogters in Chatsworth, KwaZulu-Natal, 2006

## Sien ook 
* Lys van dorpe in Suid-Afrika

## Verwysings
Saamgepersde grondblok

duimnael|280px|'n Huis word van saamgeperste grondblokke gebou

'n **Saamgeperste grondblok** (dikwels na bloot verwys as CEB, die Engelse afkorting vir *Compressed Earth Block*) is 'n soort voorafvervaardigde boumateriaal. Dit word in 'n meganiese pers gemaak wat die saamgeperste blok vorm uit 'n geskikte mengsel van redelik-droë anorganiese grond, nie-uitsetbare klei, vulmateriaal (klip-aggregaat) en soms 'n klein hoeveelheid sement.

Gewoonlik word 'n druk van sowat 20 MPa (3000 psi) toegepas tydens die kompressie en die oorspronklike grondvolume verminder met omtrent die helfte. Die breeksterkte van 'n korrekvervaardigde CEB kan dié van 'n gewone sementsteen of baksteen ewenaar en selfs oorskry. Boustandaarde is ontwikkel vir CEB.

## Verwysings
Teenpous Felix II

**Felix II** is die derde teenpous van die Rooms Katolieke Kerk.  Soms word hy in die opeenvolging van pouse oorgeslaan en word Pous Felix III Pous Felix II of soms Felix II (III) of self Felix III (II) genoem.

## Biografie 
In 356 verban keiser Constantius II die heersende Pous Liberius na Beraea in Thracië.  Pous Liberius het geweier om die keiser te steun en biskop Atanasius van Aleksandrië te vervloek.  Die aartsdiakonaat verhef toe, in Liberius se afwesigheid, **Felix II** tot pous.  Die priesters en die volk was teen die aanstelling.  In 357 stem Constantius in om op aandrang van 'n aantal vooraanstaande Romeinse vroue, Liberius weer vry te laat onder die veronderstelling dat Felix en Liberius saam sou regeer.  Liberius was egter so populêr dat Felix gedwing is om te vlug.  Felix het die res van sy lewe in Porto deurgebring.
In die apokriewe boeke “Acta Felicis” en “Acta Liberii” en die Liber Pontificalis word Felix as 'n heilige en martelaar beskrywe, maar dit berus waarskynlik op verwarring met 'n naamgenoot.  Ook die opgrawing van die liggaam van Felix II onder Pous Gregorius XII het geen uitsluitsel gebring nie.

## Verwysings
Cosmo City

**Cosmo City** is 'n nuwe voorstad in Johannesburg, Suid-Afrika. Die voorstad is in 2004 uitgelê. In 2011 het Cosmo City 44&nbsp;295 inwoners gehad, waarvan 97,2% swartmense was.

## Verwysings
Royal Society

duimnael|300px|Voorblad van die eerste uitgawe van die eerste publikasie van die Royal Society

**The Royal Society of London for Improving Natural Knowledge** is algemeen bekend as die **Royal Society**. Dit is die oudste wetenskapakademie ter wêreld wat op 28 November 1660 deur, onder andere, Christopher Wren, Robert Boyle en John Wilkins gestig is. In 1665 is die wetenskaptydskrif *Philosophical Transactions* in die lewe geroep en in 1731 is die *Copley Medal* vir die eerste keer toegeken.

Die *Royal Society* het ongeveer 1450 lede (*Fellows* genoem) en 140 buitelandse lede. Nuwe lede word deur die huidige lede vanuit die Britse Statebond en Ierland gekies. Elke jaar word ook tien buitelandse lede gekies. Lede mag die postnominale letters "FRS" (*Fellow of the Royal Society*) gebruik. Ongeveer 80 lede van die *Royal Society* het reeds die Nobelprys gewen.

Beroemde lede van die *Royal Society* sluit Albert Einstein, Isaac Newton en Stephen Hawking in. 

Lede met Suid-Afrikaanse verbindings sluit sir John Herschel (1792-1871) en sy seuns Alexander Stewart Herschel (1836-1907) en John Herschel (1837-1921) in. Tussen 1833 en 1838 woon sir John Herschel in die Kaapkolonie waar hy die sterre van die suidelike Halfrond en die flora van die Kaapstadgebied gekatalogiseer het. Sy seuns is tydens sy verblyf in Kaapstad gebore.

## Sien ook 
* Royal Society of South Africa

## Verwysings 
## Eksterne skakels 
*
Mswati III

**Mswati III** (op 19 April 1968 in Manzini gebore as **prins Makhosetive Dlamini**) is die heersende koning (Swazi: *Ingwenyama*) van Eswatini (voorheen Swaziland) en hoof van die Swazi- koninklike familie. Hy is die seun van koning Sobhuza II en een van sy jonger vroue, Ntfombi Tfwala. Mswati is Tfwala se enigste kind.

duimnael|links|upright|Mswati III in seremoniële kleredrag, Julie 2011
[duimnael|links|upright|Mswati III tydens 'n besoek aan [Washington, D.C. in 2009]]
Hy was op laerskool aan die Laerskool Masundvwini en op hoërskool aan die Lozitha-paleisskool. Hy het daarna, tussen 1983 en 1986, die Sherborne-skool bygewoon in die noordweste van Dorset, Engeland. Makhosetive is as Mswati III, Ingwenyama en koning van Swaziland gekroon op 25 April 1986 op die ouderdom van 18. Daarmee het hy die jongste regerende monarg ter wêreld geword. Hy regeer oor die land as 'n absolute monarg.

Mswati III is bekend vir sy beoefening van poligamie (hoewel minstens twee vroue deur die staat aangestel is) en het tans 15 vroue. Sy beleid en weelderige lewenstyl het reeds binnelandse protes veroorsaak, en word internasionaal gekritiseer.

Op 19 April 2018, met die dubbele viering van die land se goue herdenkingsjaar en die koning se 50ste verjaardag, het Mswati aangekondig dat sy land se naam verander na Eswatini, die naam wat algemeen in Swazi gebruik word.

Via sy suster Shiyiwe Mantfombi Dlamini Zulu (1953–2021), die hoofvrou van die oorlede Zoeloekoning Goodwill Zwelithini kaBhekuzulu, is Mswati III die oom van die huidige Zoeloekoning Misuzulu Zulu.

## Titels en style 
* 19 April 1968 – 25 April 1986: Sy Koninklike Hoogheid prins Makhosetive Dlamini van Eswatini.
* 25 April 1986 – hede: Sy Majesteit, Ingwenyama van Eswatini.

## Eerbewyse 
### Nasionaal 
duimnael|Koninklike vlag van Eswatini
* : *Grand Master of the Royal Order of King Sobhuza II* (1986).
* : *Grand Master of the Royal Order of the Great She-Elephant* (2002).
* : *Grand Master of the Royal Order of the Crown* (2002).
* : *Grand Master of the Royal Family Order of Mswati III* (2002).
* : *Grand Master of the Military Order of Swaziland* (2002).
* : *Grand Master of the Order of the Elephant* (2018).

### Internasionaal 
* : *Knight of the Venerable Order of St John* (November 1991).
* : *Knight Grand Cross of the Order of Good Hope* (Augustus 1995).

## Verwysings 
## Bronne 
* 15px Hierdie artikel is vertaal uit die Engelse Wikipedia

## Eksterne skakels
Mhluzi

**Mhluzi** is 'n township net wes van Middelburg, en vorm deel van Steve Tshwete Plaaslike Munisipaliteit.

Sedert die vorige politieke bedeling is Mhluzi 'n township, byna eksklusief bewoon deur swartmense. Omrede die einde van Apartheid in Suid-Afrika in 1994, is bewoning, werk en handeldryf nou vryelik oop vir alle rasse in die dorp.

## Verwysings
Poltawa

**Poltawa** (Oekraïens:  Полта́ва) is 'n stad in Oekraïne met ongeveer 300 duisend inwoners. Die stad is ook die administratiewe sentrum van die Poltawa-oblast.

## Susterstede 
*23px Koszalin, Pole
*23px Nice, Frankryk

## Verwysings
Teenpous Ursinus

**Ursinus** of **Ursinicus** was die vierde teenpous van die Rooms Katolieke Kerk.  Hy is in 366 verkies deur die aanhangers van Pous Liberius.  Die aanhangers van Teenpous Felix II, wat al die vorige jaar oorlede was, kies egter Pous Damasus I.  Ursinus het as diaken gedien by Liberius.

Die skisma het ontstaan omdat in die 4de eeu die hele gemeente die reg gehad het om die biskop aan te stel.  Die stelsel het gesorg, dat soos die kerk gegroei het, verdeeldheid groter geword het.  Ook die Romeinse keiser het gedink hy het die reg om sy goedkeuring aan die pousverkiesing te gee. Die stryd het geweldadig geraak en Ursinus is op 16 November 367 deur keiser Valentianus I na Gallië verban.

In 378 word Damasus met steun van St. Hieronius en Rufinus as die ware pous uitgeroep en Ursinus se mag het vinnig afgeneem. Selfs na die dood van Damasus kon hy nie daarin slaag om pous te word nie.  Ambrosius beweer later dat Ursinus hom by die Ariane in Milaan aangesluit het. Die bewering het moontlik op 'n onderlinge vete berus.

Pous Simmachus het in 520 probeer om die probleem op te los deur te bepaal dat slegs hoë kerklui mag stem tydens 'n pousverkiesing.

## Verwysings
135-film

duimnael|220px|135-film. Die film is 35 mm breed.
**135** is ’n filmformaat vir fotografie. Die film kom in ’n kasset voor, is 35&nbsp;mm breed en word in 35&nbsp;mm-kameras gebruik.

Die term 135 (ISO&nbsp;1007) is in 1934 deur Kodak ingestel as ’n naam vir die kasset vir **35&nbsp;mm-film**. Dit het teen die laat 1960's gewilder geword as die 120-film van vroeër.

Ondanks die mededinging van ander formate soos 828, 126 en 110, is dit steeds die gewildste. Die grootte van die 135-filmraampie is deur baie moderne digitale enkellens-reflekskameras aangeneem.

## Eienskappe 
duimnael|220px|Fuji-135-kleurfilm van ISO&nbsp;400.
Rolletjies 135-film is in ’n kasset toe sodat die film in daglig gelaai kan word. Die beginpunt van die film word in die kamera gesteek en tot by die eerste raampie gerol. As die film vol is, word dit weer teruggerol na die begin. Sommige kameras rol die film af as dit gelaai word en die foto's word dan in ’n terugwaartse rigting geneem terwyl die film geleidelik oprol.

Sedert die 1980's word filmkassette met die DX-kode gemerk; kameras lees die kode en stel dan die regte filmspoed.

135-film word in verskeie emulsietipes en sensitiwiteite gemaak. Die gewildste filmspoed is ISO&nbsp;100/21° tot ISO&nbsp;800/30°. Vinniger of stadiger films voorsien meestal in spesialiteitsbehoeftes. Verder is daar kleur- en swart-wit-films, asook films wat sensitief is vir infrarooilig. Meer eksotiese emulsies is in 135-film beskikbaar as in enige ander formaat.

Die breedte van die formaat is gewoonlik 24&nbsp;mm binne die gaatjies weerskante van die film, wat self 35&nbsp;mm breed is. Gewone volraamfoto's is 24&times;36&nbsp;mm (dus in ’n verhouding van 2:3).

Die films is in verskillende lengtes beskikbaar. Dit was aanvanklik lank genoeg vir 36 foto's, met die enigste korter lengte in die 1980's rond vir 20 foto's. Later is laasgenoemde verander na 24 en 12 foto's. Soms kan tot drie foto's meer geneem word op ’n 24-foto-film.

## Verwysings
Steradiaal

[duimnael|'n Solide hoek van een steradial in 'n [sfeer van radius R onderspan 'n oppervlakte van R2.]]
Die **steradiaal** (SI simbool: sr) is 'n eenheid van 'n soliede hoek. Dit is  dimensieloos en in die SI-stelsel word dit as 'n afgeleide eenheid beskou. Aangesien die oppervlak van in sfeer met radius *R*  4 \pi R^2  is, is daar  4 \pi  steradiale in 'n sfeer. 

## Verwysings 
## Eksterne skakels
Evangelies-Lutherse Kerk in Namibië

Die **Evangelies-Lutherse Kerk in Namibië** (Engels: *The Evangelical Lutheran Church in Namibia*, *ELCIN*) is die grootste van drie Lutherse kerke in Namibië met ongeveer 700&nbsp;000 lidmate wat hoofsaaklik in die noorde van die land gevestig is. Die twee ander kerke is die merendeels Suid-Namibiese Evangelies-Lutherse Kerk in die Republiek van Namibië en die Duitssprekende Evangelies-Lutherse Kerk in Namibië (DELK).

Die Evangelies-Lutherse Kerk in Namibië, wat vroeër as Evangelies-Lutherse Kerk In Ovambo-Kavango bekend gestaan het, was deel van die opposisie teen die Suid-Afrikaanse beleid van rasseskeiding gedurende die Suid-Afrikaanse administrasie van Suidwes-Afrika/Namibië en het die onafhanklikheidstryd aktief gesteun.

Die huidige voorsitter is dr. Shekutaamba V. V. Nambala.

## Verwysings
Mount Rushmore

duimnael|Uitgekerfde beelde
duimnael|Ingang na die perseel
[duimnael|[Air Force One vlieg oor Mount Rushmore]]

Die **Mount Rushmore monument** is vier beelde van die gesigte van presidente George Washington, Thomas Jefferson, Theodore Roosevelt en Abraham Lincoln wat in die Harneyberg in die Black Hills uitgekerf is. Die Harneyberg is in 'n reservaat in die *Black Hills District* in die deelstaat Suid-Dakota. 

Magtiging is in 1925 deur die Amerikaanse Kongres verleen om die monument te bou. Die werk is uitgevoer onder die toesig van Gutzon Borglum en daar is in 1927 met die projek begin. Borglum het ook die monument ontwerp. Die vier beelde, elk 18 meter groot, is tussen 1934 en 1939 onthul. Die beelde is uit die granietrots gekerf met lugdrukbore. Die werk is tydelik gestaak toe Borglum in Maart 1941 oorlede is, maar sy seun Lincoln het die projek oorgeneem en die beelde is steeds dieselfde jaar voltooi.

## Bron 
* Collier's Encyclopedia. Vol 16. Bladsy 673.

## Eksterne skakels 
* National Park Service – Mount Rushmore National Memorial
*
Ernst Haas

**Ernst Haas** (2 Maart 1921 – 12 September 1986) was ’n fotojoernalis en pionier-kleurfotograaf. In sy loopbaan van 40 jaar het die Oostenryks gebore Haas die gaping oorbrug tussen fotojoernalistiek en die gebruik van fotografie as kunsmedium. Benewens sy uitstekende dekking van gebeure oor die wêreld heen ná die Tweede Wêreldoorlog, was hy ’n vroeë innoveerder in kleurfotografie. Sy foto's is ruim gebruik deur tydskrifte soos *Life* en *Vogue*, en was in 1962 die onderwerp van die eerste tentoonstelling van een fotograaf se werk in New York se Museum of Modern Art. 

Hy was onder andere die president van die koöperatiewe Magnum Photos, en sy boek *The Creation* (1971) was een van die suksesvolste fotografieboeke ooit; meer as 350&nbsp;000 eksemplare is verkoop.

Haas is op 12 September 1986 in New York oorlede ná ’n beroerte in Desember 1985.

## Pryse 
’n Paar van die pryse wat Haas gewen het, is:
* Newhouse-prys van die Syracuse-universiteit, 1958
* Wilson Hicks-medalje van die Universiteit van Miami, 1978
* Hasselblad se fotograaf van die jaar, 1986
* Leica-medalje vir uitnemendheid: Meester van Fotografie, 1986

## Eksterne skakels 
* Ernst Haas Estate
* Hasselblad-pryswenner: Ernst Haas
* Ernst Haas *Color Correction* by Steidl
* Ernst Haas *Color Correction* - TIME Lightbox 
* Ernst Haas *Color Correction* by Lensculture 
*
* Ernst Haas by Getty Images
Meloding

**Meloding** is 'n township oos van Virginia op die Vrystaatse Goudveld van Suid-Afrika. In 2011 het Meloding 'n bevolking van 44&nbsp;362 gehad.

## Sien ook 
* Lys van dorpe in Suid-Afrika

## Verwysings
Sitochroom P450

regs|duimnael|250px|Sitochroom P450 oksidase.
Die **Sitochroom P450**-ensiemstelsel (soms verkort word tot **CYP**) is 'n groot familie ensieme wat die oksidasie van organiese stowwe kataliseer. Die ensiemstelsel is veral belangrik vir geneesmiddel metabolisme. Hulle word gevind in 'n aantal organismes soos in mense, muise en honde.
Margaret Bourke-White

**Margaret Bourke-White** (14 Junie 1904 – 27 Augustus 1971) was ’n Amerikaanse fotograaf en dokumentêre fotograaf. Sy was die eerste buitelander wat toegelaat is om foto's van nywerhede in die Sowjetunie te neem, die eerste vroulike oorlogskorrespondent (en die eerste vroulike fotograaf wat toegelaat is om in oologsones te werk) en die eerste vroulike fotograaf vir die tydskrif *Life* – haar foto het op die eerste uitgawe verskyn.

Sy is in 1971 in Connecticut, VSA, aan Parkinson-siekte dood, sowat 18 jaar nadat sy die eerste simptome gewys het.

## Pryse 
Van die pryse en grade wat sy gekry het, is:
* Eredoktorsgraad: Rutgers-universiteit, 1948
* Eredoktorsgraad:: Universiteit van Michigan, 1951 
* Achievement Award, US Camera, 1963 
* Honor Roll Award, American Society of Magazine Photographers, 1964 

## Verwysings 
## Eksterne skakels 
* Margaret Bourke-White Papers by Syracuse-universiteit
* Foto's uit die *Time*-argief.
* Women in History: Margaret Bourke-White 
* Masters of Photography: Margaret Bourke-White
Robert Capa

**Robert Capa** (geb. **Endre Friedmann**; 22 Oktober 1913 – 25 Mei 1954) was ’n Hongaarse oorlogsfotograaf en fotojoernalis wat foto's in vyf verskillende oorloë geneem het: Die Spaanse Burgeroorlog, die Tweede Sjinees-Japannese Oorlog, die Tweede Wêreldoorlog regdeur Europa, die Arabies-Israeliese Oorlog van 1948 en die Eerste Indo-Sjinese Oorlog. 

Hy is in Hongarye gebore as Endre Ernő Friedmann, maar het die land op ’n jong ouderdom verlaat weens sy politieke  betrokkenheid by teenstanders van die fascistiese regering. Hy wou aanvanklik ’n skrywer word, maar het eerste ’n fotografiewerk in Berlyn gekry en van die kunsrigting begin hou. In 1947 het Capa Magnum Photos in Parys gestig saam met ’n paar ander fotograwe, onder andere David Seymour en Henri Cartier-Bresson. Dit was die eerste koöperatiewe agentskap vir vryskutfotograwe.

Capa is bekend daarvoor dat hy oorlogstydse fotojoernalistiek herdefinieer het. Hy het sy foto's in die loopgrawe geneem en nie van armlengte-afstande af soos wat die norm voorheen was nie. Hy was bekend vir die sêding: "As jou foto's nie goed genoeg is nie, was jy nie naby genoeg nie."

## Verwysings 
## Eksterne skakels 
* Biografie, Magnum-webtuiste
* Robert Capa se Fotoportefeulje, Magnum Photos
* "Capa en Taro: Together at Last" &mdash; The Digital Journalist
* "The D-Day photographs of Robert Capa"
Clara Zetkin

[duimnael|links|upright|Clara Zetkin (links) en [Rosa Luxemburg in 1910]]
**Clara Josephine Zetkin** (*née* **Eissner**; 5 Julie 1857 – 20 Junie 1933) was 'n Duitse Marxistiese aktivis en kampvegter vir vroueregte. Sy het die eerste Internasionale Vrouedag in 1911 georganiseer om universele stemreg vir alle vroue te eis.

Sy was tot 1917 aktief in Duitsland se Sosiale Demokratiese Party, waarna sy by die Onafhanklike Sosiale Demokratiese Party en sy  ver-linkse *Spartakusbund* aangesluit het. Die *Spartakusbund* het later die *Kommunistiese Party van Duitsland* (KPD) geword, wat sy vanaf 1920 tot 1933 verteenwoordig het.

## Verwysings 
## Eksterne skakels 
* Clara Zetkin op die webwerf www.marxists.org
Loetsk

**Loetsk** (Oekraïens:  Луцьк; Pools: *Łuck*) is 'n stad in noordwestelike Oekraïne met ongeveer 255 000 inwoners. Die stad is ook die administratiewe sentrum van die Wolhinië-oblast.

## Susterstede 
*23px Lublin, Pole
*23px Toruń, Pole
*23px Brest, Wit-Rusland

## Eksterne skakels 
*vwww.lutsk.ua - Loetsk se webwerf 

## Verwysings
Yosemite Nasionale Park

**Yosemite Nasionale Park** (Engels: *Yosemite National Park*, uitgespreek /joʊˈsɛmɨtiː/; *jo-sem-iti*) is geleë in die Sierra Nevada van die deelstaat Kalifornië. Dit is op 1 Oktober 1890 deur wetgewing as nasionale park verklaar en is in 1984 deur UNESCO as wêrelderfenisgebied gelys. Dit is veral bekend om die sentraalgeleë Yosemite-vallei wat begrens word deur kranswande, granietkoepels en watervalle. Die park beslaan 1 200 vierkante myl en is bykans ontoeganklik vanuit die noorde. Die park is regdeur die jaar oop vir toeriste en ski is 'n gewilde wintersport.

## Geskiedenis
Indiane was die enigste inwoners van die vallei voordat die goudstormloop van 1849 duisende buitelanders na die omgewing gebring het. Die vallei was gou 'n toeriste-attraksie, maar sonder enige toesig het dit op omgewingskade uitgeloop. In 1864 het bewaringsbewustes vir President Abraham Lincoln oortuig om die Yosemite-vallei en die Mariposagroep van reuserooihoute as 'n publieke trust van Kalifornië te verklaar. Vir die eerste keer het die Amerikaanse regering nou land bewaar vir publieke genieting.

## Aantreklikhede
Die Yosemite-waterval is alombekend en die hoogste in die VSA. Dit bestaan eintlik uit twee valle, naamlik die Boonste en Onderste Yosemite-valle en is saam 2&nbsp;425 voet hoog. Die aanskoulike Halfkoepel is 'n soliede granietkoepel wat 5&nbsp;000 voet bo die valleibodem uittroon. 

Die Mariposagroep langs die Wawonapad (hoofweg 41) is naby die park se suidingang geleë en bevat sowat 500 volwasse reuserooihoutbome. Hierdie spesie bevat miskien die grootste lewende organismes ter wêreld, en hulle kan meer as 3&nbsp;000 jaar oud word. Die ouderdom van die Mariposagroep se bekende Grizzlyreus word egter op net sowat 1800 jaar geskat. Twee kleiner rooihoutgroepe aan die park se wesgrens, Tuolumne en Merced genoem, word minder dikwels besoek. Studies toon aan dat die getalle van Yosemite se groot bome in ses dekades dramaties afgeneem het, en dit word aan globale verwarming toegeskryf. 

## Galery

Lêer:Yosemite Valley with Half Dome in the distance.jpg|Die Yosemite-vallei met die Halfkoepel in die agtergrond
Lêer:Vernal Fall pano.jpg|Die "*Mist Trail*" is 'n gewilde wandelroete langs die Vernalwaterval

## Verwysings 
## Bron 
* ''Collier's Encyclopedia'' Volume 23. Bladsy 706.

## Eksterne skakels 
*  Amptelike webtuiste
*
Woiwodskap Lublin

|-
! colspan="2" | Kaart
|- bgcolor="#FFFFFF"
! colspan="2" align="center" | 180px
|-
! colspan="2" | Wapen en vlag
|- align="center" bgcolor="#FFFFFF"
! width="145" | 75px|Wapen van die Woiwodskap Kujawië-Pommere
! width="145" | 150px|Vlag van die Woiwodskap Kujawië-Pommere
|-
! colspan="2" | Hoofstad
|- bgcolor="#FFFFFF"
| Setel van die woiwode: || Lublin
|- bgcolor="#FFFFFF"
| Grootste stad: || Lublin
|- bgcolor="#FFFFFF"
| Nommerplate: || `L`
|- bgcolor="#FFFFFF"
| Bevolking: || 2&nbsp;175&nbsp;251 (2006) 
|- bgcolor="#FFFFFF"
| Bevolkingsdigtheid: || 86 inw. per km²
|-
! colspan="2" | Geografie
|- bgcolor="#FFFFFF"
| Oppervlakte: || 25&nbsp;155 km²
|- bgcolor="#FFFFFF"
| Hoogste punt: || ? m bo seevlak
|- bgcolor="#FFFFFF"
| Laagste punt: || ? benede seevlak
|-
! colspan="2" | Landskapstruktuur
|- bgcolor="#FFFFFF"
| Bosse: || ? %
|- bgcolor="#FFFFFF"
| Waterliggame: || ? %
|- bgcolor="#FFFFFF"
| Landbou: || ? %
|- bgcolor="#FFFFFF"
| Ander: || ? %
|-
! colspan="2" | Administratiewe verdeling
|- bgcolor="#FFFFFF"
| Selfregerende stede: || 4
|- bgcolor="#FFFFFF"
| Powiat (distrikte): || 20
|}
**Lublin** (Pools: *województwo lubelskie*) is 'n Woiwodskap in oostelike Pole. Die Woiwodskap is op 1 Januarie 1999 gestig en bestaan uit die voormalige Woiwodskappe Lublin, Chełm, Zamość, Biała Podlaska, Tarnobrzeg en Siedlce. Die administratiewe sentrum is Lublin.

## Grootste stede 
: *Stede met meer as 60&nbsp;000 inwoners*
# 24px Lublin – 349&nbsp;103
# 24px Chełm – 67&nbsp;702
# 24px Zamość – 66&nbsp;613

## Eksterne skakels 
* *Amptelike webtuiste van Lublin*
Sark

|-
| align=center colspan=2 | ''Volkslied: Sarnia CherieGod Save the Queen
|-
| align=center colspan=2 style="background:#ffffff;" |180px|Ligging van SarkLigging van Sark
|-
| align=center colspan=2 style="background: #ffffff;" | 180px|Lugfoto van Sark. Links is Groter Sark, regs bo Klein Sark, en regs onder Brecqhou.Lugfoto van Sark. Links is Groter Sark, regs bo Klein Sark, en regs onder Brecqhou.
|-
| **Amptelike tale**
| Engels, Frans en Sercquiais
|-
| **Hoofstad**
| La Seigneurie  49° 26' N, 2° 21' O
|-
| **Grootste stad**
| La Seigneurie
|-
| **Politieke bedeling**
| Britse Kroongebied 
|-
| **Regeringsvorm**
| Selfregering deur Statevergadering
|-
| **Hertogin van Normandië**
| Koningin Elizabeth II 
|-
| **Seigneur**
| John Michael Beaumont
|-
| **Oppervlakte**&nbsp;- Totaal &nbsp;- % water
| 5,45 km&sup2;  -%
|-
| **Bevolking**&nbsp;- Bevolkingsdigtheid
| 600110,09/km&sup2; 
|-
| **Geldeenheid**
| Pond Sterling van Guernsey 
|-
| **Tydsone**
| UTC 
|-
| **Internet TLD**
| .gg
|-
| **Skakelkode**
| +1481
|}

**Sark** (Frans: *Sercq*; Sercquiais: *Sèr* of *Cerq*) is een van die Kanaaleilande in die Engelse kanaal.  Die plek het ongeveer 600 inwoners en is in 2008 tot 'n demokrasie verklaar. Sark het sy eie taal, wat Sercquiais genoem word en deur 15 mense gepraat word. Geen karre word toegelaat nie en mense moet stap, fietsry, of 'n perd gebruik.
Teenpous Eulalius

**Eulalius** was die vierde teenpous van die Rooms Katolieke Kerk.  Hy en Pous Bonifatius I is gelyktydig deur twee verskillende faksies verkies. Die hulp van keiser Honorius is ingeroep om die saak te besleg.  Die keiser roep 'n sinode bymekaar, maar dit bring geen uitsluitsel nie. Daar word toe deur die keiser besluit om beide Eulalius en Bonifatius uit Rome te verban totdat 'n besluit geneem is.  Eulalius het egter in weerwil van die keiser se bevel vir die Paasfees na Rome teruggekeer en die keiser het sy verkiesing nietig verklaar op 3 April 419.  Eulalius het die keiser se bevinding aanvaar en op 29 April 419 vlug hy na Antium.  Later word Eulalius 'n biskop onder Pous Celestinus

## Verwysings
Sweeds-Pommere

**Sweeds-Pommere** (Duits: *Schwedisch Pommern*, Sweeds: *Svenska Pommern*) was die (westelike) gedeelte van die Hertogdom Pommere wat volgens die Vrede van Wesfale in 1648 as keiserlike Ryksleen onder Sweedse bewind gekom het, terwyl Agter-Pommere by Brandenburg-Pruise ingesluit is. Nadat dele van Sweeds-Pommere reeds in die Vrede van Stockholm in 1720 Pruisies geword het, het Swede op die Weense Kongres in 1815 ook die res van die gebied aan Pruise afgestaan.
Moshoeshoe II

duimnael|links|upright|Moshoeshoe II tydens die toekenning van grade aan die Nasionale Universiteit van Lesotho in 1988; agter hom is Justin Lekhanya
**Moshoeshoe II** (ook voorheen gespel *Mosjesj II*) (2 Mei 1938 – 15 Januarie 1996), vroeër bekend as **Constantine Bereng Seeiso**, was die opperhoof van Lesotho totdat dié land sy volle onafhanklikheid van die Verenigde Koninkryk in 1966 ontvang het en hy sy vader, Simon Seeiso Griffith opgevolg het. Hy was koning van Lesotho van 1966 tot sy ballingskap in 1990 en die tweede keer van 1995 tot sy dood in 1996.

## Huwelik en kinders 
Koning Moshoeshoe is in 1962 met Tabitha Masentle Lerotholi Mojelain getroud, by wie hy twee seuns en 'n dogter gehad het:
* Prins David Mohato Bereng Seeiso, gebore op 17 Julie 1963.
* Prins Seeiso Bereng Seeiso, gebore op 16 April 1966.
* Prinses Constance Christina Maseeiso, 24 Desember 1969 – 7 September 1994.

## Eerbewyse 
* : Grand Master of the Most Dignified Order of Moshoeshoe.
* : Grand Master of the Most Meritorious Order of Mohlomi.
* : Grand Master of the Most Loyal Order of Ramatseatsane.
* : Supreme Companion of the Order of the Companions of O. R. Tambo [postuum] (20 April 2006).
* : Commemorative Medal of the 2500th Anniversary of the founding of the Persian Empire (14 Oktober 1971).

## Verwysings 
## Bronne 
* Ensiklopedie van Suidelike Afrika, Eric Rosenthal, 1967
Letsie III

**Letsie III** (gebore as **David Mohato Bereng Seeiso** op 17 Julie 1963 in Morija) is die huidige koning van Lesotho (Suid-Sotho: *motlotlehi*). Hy het sy vader, Mosjesj II, opgevolg, nadat dié in 1990 in ballingskap gedwing is. Die bewind van sy vader is later vir 'n kort rukkie herstel, maar toe hy in 1996 in 'n motorongeluk sterf, het Letsie weer koning geword. Aangesien Lesotho 'n grondwetlike monargie is, is die meeste van koning Letsie se pligte as die koning van Lesotho seremonieel van aard.

duimnael|links|Koninklike vlag van Lesotho
Hy het sy skoolopleiding in die Verenigde Koninkryk aan die Ampleforth College voltooi. Daarna het hy aan die Nasionale Universiteit van Lesotho gestudeer waar hy met 'n BA in regte gegradueer het. Hy het daarna aan die Universiteit van Bristol, die Universiteit van Cambridge en die Universiteit van Londen studeer. Hy het sy studies in 1989 voltooi, waarna hy na Lesotho teruggekeer het.

## Huwelik en kinders 
Uit koning Letsie se huwelik in 2000 met Karabo Motšoeneng is twee dogters en 'n seun gebore:
* Prinses Mary Senate Mohato Seeiso, gebore op 7 Oktober 2001.
* Prinses 'M'aSeeiso, gebore op 20 November 2004.
* Prins Lerotholi David Mohato Bereng Seeiso, gebore op 18 April 2007.

## Eerbewyse 
### Nasionaal 
* : *Grand Master of the Most Dignified Order of Moshoeshoe*.
* : *Grand Master of the Most Courteous Order of Lesotho*.
* : *Outstanding Service Medal*.

### Internasionaal 
* :
** 20px|raam *Bailiff Knight Grand Cross of Justice of the Two Sicilian Royal Sacred Military Constantinian Order of Saint George* (8 Oktober 2013).

## Verwysings 
## Bronne 
* 15px Hierdie artikel is vertaal uit die Engelse Wikipedia

## Eksterne skakels
LGBT-regte in Oostenryk

[regs|duimnael|250px|Die Regenbogenparade in [Wene]]

**Oostenryk** erken burgerlike verbintenisse sedert 2010 en homoseksualiteit is sedert 1971 wettig. 'n Meningspeiling in 2006 wys dat 49% van Oostenryk se inwoners selfdegeslaghuwelik ondersteun.
Botswana pula

Die **pula** is sedert 1976 die geldeenheid van Botswana, toe dit die Suid-Afrikaanse rand vervang het. Die ISO-geldeenheidkode is **BWP** en die algemene notasie is die voorvoegsel **P**. Die geldeenheid se naam beteken "reën" in Tswana, aangesien reën baie skaars is in Botswana, wat veral deur die Kalahariwoestyn gekenmerk word, en daarom waardevol en 'n seën vir die land en sy mense is. Die woord is ook die nasionale leuse van die land. 'n Pula is onderverdeel in 100 *thebe* wat "skild" in Tswana beteken, en na verdediging verwys. Die benamings is met hul van die publiek gekies.

Banknote in sirkulasie is: 10, 20, 50, 100 en 200 *pula*. Muntstukke is 5, 10, 25 en 50 *thebe*; 1, 2 en 5 *pula*. Die pula is op 23 Augustus  1976 ingevoer, vervolgens bekend as as "Pula Day" en dit het die Suid-Afrikaanse rand gelykstaande vervang.

## Munte 
## Banknote 
## Sien ook 
* Ekonomie van Botswana
* Suid-Afrikaanse pond

## Verwysings 
## Eksterne skakels 
*  Bank van Botswana
*    Banknote van Botswana
John Ruskin

**John Ruskin** (8 Februarie 1819 – 20 Januarie 1900) was die voorste Engelse kunskritikus in die Victoriaanse tydperk wat ook as beskermheer van die kunste, tekenkunstenaar, waterverfskilder, sosiale denker en filantroop bekendheid verwerf het. In sy werke het Ruskin 'n groot verskeidenheid onderwerpe behandel wat van geologie tot argitektuur, van mitologie tot voëlkunde, van literatuur tot opvoedkunde, en van botaniek tot politieke ekonomie gestrek het.

Sy skryfstyle en literêre vorme was ewe uiteenlopend. So het essays en skripsies, digkuns en lesings, reisgidse en handboeke, briewe en selfs 'n sprokie uit sy pen gevloei. In sy latere werke het hy die gesofistikeerde skryfstyl, wat kenmerkend vir sy vroeë geskrifte oor kuns was, ten gunste van 'n meer eenvoudige taal laat vaar om sy gedagtes vir 'n breër gehoor toeganklik te maak. In al sy werke het Ruskin die verbinding tussen natuur, kuns en samelewing beklemtoon. As kunstenaar het hy gedetailleerde sketse en skilderye van rotse, plante, voëls, landskapstonele en argitektoniese strukture en versierings geskep.

## Eksterne skakels 
;*The Stones of Venice*
* ''University of Mary Washington, Fredericksburg, Virginië: Ruskin's "The Stones of Venice"''
LGBT-regte in Switserland

[regs|duimnael|250px|Gay-pride in [Zürich.]]

**Switserland** erken burgerlike verbintenisse sedert 2007 en homoseksualiteit is sedert 1942 wettig. 'n Meningspeiling wys dat 65% van Switserland se inwoners selfdegeslaghuwelik ondersteun.

## Verwysings
Kwanza

Die **kwanza** is sedert 1977 die geldeenheid van Angola, toe dit die Angolese escudo vervang het. Die ISO-geldeenheidkode is **AOA**, en die algemene notasie is die voorvoegsel **Kz**. 'n Kwanza word opgedeel in 100 *cêntimos*. 

## Sien ook 
*Ekonomie van Angola
Artritis

**Artritis** is 'n term wat verwys na versteurings wat gewrigte affekteer. Simptome sluit gewoonlik gewrigspyn en styfheid in. Ander simptome kan rooiheid, warmte, swelling en verminderde omvang van beweging van die aangetaste gewrigte insluit. In sommige soorte artritis word ander organe ook aangetas. Aanvang kan geleidelik of skielik wees. 

Daar is meer as 100 soorte artritis. Twee  mees algemene vorme van artritis is osteoartritis en rumatoïede artritis (gewrigsrumatiek).

## Behandeling 
Behandeling kan die rus van die gewrig en die afwisseling van toediening van ys en hitte insluit. Gewigsverlies en oefening kan ook nuttig wees. Aanbevole medisyne kan afhang van die vorm van artritis en kan pynstillers soos ibuprofen en parasetamol insluit. In sommige omstandighede kan 'n gewrigsvervanging nuttig wees.

## Epidemiologie 
Artritis is hoofsaaklik 'n siekte by bejaardes, maar kinders kan ook deur die siekte geraak word. Artritis kom meer voor by vroue as mans op alle ouderdomme en beïnvloed alle rasse, etniese groepe en kulture. 'n Stelselmatige oorsig het die voorkoms van artritis in Suid-Afrika beoordeel en het twintig bevolkingsgebaseerde en sewe hospitaalgebaseerde studies ingesluit. Die resultate van die studie was:
* Rumatoïede artritis: 2,5% (stedelik) en 0,07% (platteland)
* Osteoartritis: 55,1% (stedelik); tot 82,7% in Suid-Afrikaners van 65 jaar en ouer
* Knie-artrose het die hoogste voorkoms van alle soorte osteoartritis, met 33,1% op die platteland van Suid-Afrika.
* Ankiloserende spondilitis: 0,1% (platteland)
* Psoriatiese artritis: 4,4% (stedelik)
* Jig: 0,7% (stedelik)

## Geskiedenis 
Bewyse van osteoartritis en potensieel inflammatoriese artritis is in dinosourusse ontdek. Die eerste bekende spore van menslike artritis dateer tot in 4500 vC. In vroeë verslae is daar dikwels na artritis verwys as die mees algemene siekte by prehistoriese mense. Bewyse van artritis is deur die geskiedenis heen gevind, van Ötzi, 'n mummie (ongeveer 3000 vC) wat langs die grens van die moderne Italië en Oostenryk gevind is, tot die Egiptiese mummies omstreeks 2590 vC.

In 1715 publiseer die Britse geneesheer William Musgrave die tweede uitgawe van sy belangrikste mediese werk, *De arthritide symptomatica*, wat betrekking het op artritis en die gevolge daarvan. Augustin Jacob Landré-Beauvais, 'n 28-jarige leerling-geneesheer aan Saltpêtrière Asylum in Frankryk, was die eerste persoon wat die simptome van rumatoïede artritis beskryf het. Alhoewel Landré-Beauvais se klassifikasie van rumatoïede artritis as familielid van jig onakkuraat was, het sy proefskrif ander aangemoedig om die siekte verder te bestudeer.

## Alternatiewe terapieë 
Sommige alternatiewe behandelings, soos byeterapie, lae vlak laserbehandeling, elektriese senuweestimulasie en verbruik van dagga, is aangewys vir verskillende aspekte van artritisbehandelings. Kliniese studies het egter getoon dat hierdie behandelings nie gewoonlik gelykstaande is aan konvensionele behandelings nie en dat dit gereeld baie slegter is.

## Kyk ook 
* Leflunomied - behandeling vir artritis

## Verwysings 
{{Verwysings|30em|verwysings=

}

}}
Teenpous Laurentius

**Laurentius** die sesde teenpous van die Rooms Katolieke Kerk verkry die posisie tydens die sede vacante na die dood van Pous Anastasius II.  Pous Simmachus word gesteun deur 'n minderheid terwyl die meerderheid van die adel en die senatore Laurentius gesteun het.  Op 22 November 498 word beide tot pous verkies.

Hulle beleid het lynreg verskil.  Laurentius wil die skisma van Acasius van Konstantinopel wat die Kerk sedert 484 in Oos en Wes verdeel, beëindig, maar Simmachus wil dit nie eers bespreek nie.   Koning Teodorik die Grote, koning van Italië, word gevra om die probleem op te los.  Die koning stel Pous Simmachus aan as pous.  Op 1 April 499 stel Simmachus Laurentius aan as biskop van Nocera in 'n poging tot versoening.

Simmachus het egter in 'n aantal skandale betrokke geraak en Teodorik laat Laurentius na Rome kom en installeer hom in die Lateraanse paleis vir 'n tweede termyn as pous.  Tussen 502 en 506 lei dit tot onrus en straatgevegte in Rome.  Teodorik moes weer inspring en bevestig Simmachus omdat Laurentius se beleid Bisantium te veel bevoordeel het.

## Verwysings
Kamerakonsertina

[duimnael|240px|’n Konsertina vir [makrofotografie aan ’n Canon FT QL (1966).]]
’n **Kamerakonsertina** (Engels: *bellows*) is die geplooide, verlengbare deel van ’n kamera, gewoonlik ’n groot- of mediumformaatkamera, wat die fotograaf in staat stel om die lens nader aan of verder van die fokusvlak te beweeg om te fokus. Dit word ook in vergroters gebruik. 

Die konsertina skep ’n buigbare, donker verlenging tussen die film en die lens. Benewens om die fokus te stel, maak dit bewegings moontlik om distorsie op ’n foto te voorkom. Twee soorte word gebruik: een vir kort en ’n ander vir lang fokusafstande. Vir grootformaatkameras verwys “dubbele verlenging” na konsertinas wat twee keer die fokusafstand van ’n standaardlens verleng kan word.
Fokus

duimnael|’n Oog fokus wanneer al die ligstrale van ’n punt op die voorwerp op ’n ooreenstemmende punt op die retina val.
duimnael|’n Beeld wat net gedeeltelik in fokus is. Die grootste deel is in ’n mate uit fokus.
In optika is **fokus** of **brandpunt** die punt waar die ligstrale wat van ’n voorwerp af kom, konvergeer of byeenkom wanneer dit deur ’n lens val. 

’n Beeld of area is in fokus wanneer lig van verskillende punte van die voorwerp sover moontlik byeenkom op die beeld wat gevorm word, en uit fokus wanneer die ligstrale nie goed gekonvergeer is nie. Die grens tussen dié twee verskynsels word soms die "verstrooingskring" genoem.

Die afstand tussen die lens en die fokus word die brandpunt- of fokusafstand genoem.

## Verwysings
Silwerhalogenide

’n **Silwerhalogenide** of **silwerhalide** (ook **silwersout** genoem) is een van die chemiese samestellings  wat vorm tussen silwer en een van die halogene &mdash; silwerbromied (AgBr), silwerchloried (AgCl), silwerjodied (AgI) en drie vorms van silwerfluoried. Daar word soms na die groep verwys as "silwerhalogenides" of met die valse chemiese afkorting AgX. 

Die ligsensitiewe chemiese middels wat op fotografiese film en papier gebruik word, is silwerhalogenides.
Yellowstone- Nasionale Park

**Yellowstone- Nasionale Park** (Engels: *Yellowstone National Park*) is 'n nasionale park in die deelstaat Wyoming, Verenigde State, wat in 1978 deur Unesco as 'n wêrelderfenisgebied gelys is. Die park is op 1 Maart 1872 geproklameer nadat die Amerikaanse Kongres 'n wet goedgekeur het en dit deur president Ulysses S. Grant onderteken is. Die park is 3&nbsp;472 vierkante myl groot en klein gedeeltes lê ook in Montana en Idaho. Die park is onder meer bekend vir sy geisers, warmwaterbronne en moddervulkane. Die Yellowstonerivier vloei in die Yellowstone Canyon deur die park en vloei ook deur die Yellowstonemeer. Old Faithful is een van die bekendste geisers in die park.

## Fotogalery 

Grand Prismatic Spring and Midway Geyser Basin from above.jpg|Die *Grand Prismatic Spring*
Yellowstonewinter.jpg|Yellowstone in die winter
Bison near a hot spring in Yellowstone.JPG|Amerikaanse bisons (*Bison bison*)

## Bron 
* ''Collier's Encyclopedia'' Volume 23, bladsy 691

## Eksterne skakels 
* 
*  Webtuiste van die Yellowstone- Nasionale Park
*  Webtuiste oor Yellowstone
*  
*
Old Faithful

duimnael|260px|Old Faithful gedurende 'n uitbarsting

**Old Faithful** is 'n geiser in die Yellowstone Nasionale Park, Wyoming. Dit is bekend omrede dit gemiddeld elke 64.5 minute water uit die grond uit spuit. Die water word 125 tot 175 voet hoog geblaas en ongeveer 10,000 gallon water word elke keer uitgeblaas. 

## Bron 
* ''Collier's Encyclopedia* Volume 11, bladsy 77
* *Collier's Encyclopedia'' Volume 23, bladsy 692

## Eksterne skakels 
*
Christiaan Botha

**Christiaan Botha** (6 Oktober, 1864 – 29 Oktober 1902) is 'n jonger broer van Louis Botha en was ook 'n generaal tydens die Tweede Vryheidsoorlog. Hy is gebore te Greytown, KwaZulu-Natal. Sy ouers is Louis en Salomina Botha. Hulle was van die eerste inwoners van die Nuwe republiek van Vryheid. Toe dié republiek by die ZAR ingelyf word, word hulle outomaties burgers.

Botha het in 1898 bevelvoerder van die polisie van Swaziland (nou Eswatini) geword. Nadat die Tweede Vryheidsoorlog uitgebreek het, is hy na die Natalse front. Hy neem aan verskeie veldslae deel; ook die Slag van Colenso. Op 16 Februarie 1900 het hy 'n noue ontkoming gehad toe 'n liddietbom in 'n loopgraaf ontplof en sewe burgers hulle lewens verloor het. Nadat die Britte Ladysmith ontset het, het Botha teruggeval na Laing's Nek. Hier is hy ook bevorder.

Hy is op 29 Oktober 1902 in Kokstad oorlede.

## Bronnelys 
* Wallis, F. (2000). *Nuusdagboek: feite en fratse oor 1000 jaar*, Kaapstad: Human & Rousseau.
* Swart, M.J., Nel, P.G. en Hertman, A.C. (eds., 1980). *Afrikaanse Kultuuralmanak*, Aucklandpark: Federasie van Afrikaanse Kultuurvereniginge.
*  Grobler, J.E.H. (2004). *The War Reporter: the Anglo-Boer war through the eyes of the burghers*, Johannesburg: Jonathan Ball Publishers. .

## Verwysings
Donkerkamer

duimnael|240px|’n Donkerkamer by ’n hoërskool.
duimnael|240px|Die fotograaf kan in die donkerkamer werk onder ’n kleurlig waarvoor die papier nie sensitief is nie, soos ’n rooi lig.
’n **Donkerkamer** is ’n kamer wat pikdonker gemaak kan word vir die ontwikkeling van ligsensitiewe fotografiese materiale, soos fotografiese film en papier. Donkerkamers bestaan al sedert die begindae van fotografie in die vroeë 19de eeu. 

Weens die ingewikkelde ontwikkelings- en afdrukprosesse wat by kleurfotografie betrokke is, asook die ontwikkeling van eers Polaroid-tegnologie en later digitale kameras, neem donkerkamers se gewildheid af, hoewel hulle nog algemeen aangetref word by skole, kolleges en in die ateljees van professionele fotograwe.

## Werking 
Die middelpunt van ’n donkerkamer is die vergroter, ’n optiese apparaat soortgelyk aan ’n skyfieprojektor. Lig van ’n afgeskermde ligbron skyn vir ’n paar sekondes deur die negatief en ’n vergrote beeld val op ’n vel liggevoelige papier. In dié tyd kan spesiale effekte aangebring word deur dele byvoorbeeld te onder- of oorbelig. Die papier gaan dan deur ’n reeks baddens om dit te ontwikkel en fikseer. Die foto word hierna afgespoel en droog gemaak.

Film kan ook in ’n donkerkamer uit die kamera of kasset gehaal word, want algehele donkerte is daarvoor nodig.
Objektieflens

duimnael|Verskeie objektieflense van ’n mikroskoop.

’n **Objektief** of **objektieflens** is in optika die element wat lig vergader van die voorwerp waarna gekyk word en die ligstrale fokus om ’n beeld te skep. Dit kan lense of spieëls wees, of ’n verskeidenheid van verskillende optiese elemente. Dit word gebruik in mikroskope, teleskope, kameras, skyfieprojektors, CD-spelers en baie ander optiese instrumente.

## In ’n mikroskoop 
Die objektieflens van ’n mikroskoop is die een aan die onderkant naby die monster waarna gekyk word. Eenvoudig gestel, is dit ’n kragtige vergrootglas met ’n baie kort fokusafstand. Dit word gestel sodat dit baie na aan die monster is sodat lig vanaf die monster in die mikroskoopbuis gefokus word. Die objektief self is gewoonlik ’n silinder wat een of meer lense bevat wat gewoonlik van glas gemaak is; die funksie daarvan is om lig van die monster te versamel.

’n Tipiese mikroskoop het verskeie objektieflense met verskillende fokusafstande wat aan ’n ronde houer vasgeskroef is; dié kan gedraai word om die verlangde lens te vind.

## In ’n kamera 
Kameralense (waarna gewoonlik verwys word as fotografiese objektieflense, eerder as bloot objektieflense) moet ’n groot fokusvlak dek en bestaan dus uit ’n aantal optiese lenselemente om optiese afwykings reg te stel. In projektors dien objektieflense die teenoorgestelde doel as in kameras; lense dek ’n groot beeldvlak en projekteer dit oor ’n afstand op ’n ander oppervlak.

Lêer:Lens Canon EF 50mm f1.4.jpg|’n Fotografiese objektieflens met ’n fokusafstand van 50&nbsp;mm, lensopening 1:1,4.
Lêer:AskaniaDiastar 400mm side.jpg|Die objektief van ’n 35&nbsp;mm-rolprentprojektor (fokusafstand 400&nbsp;mm).
Lêer:Leica EpifluorescenceMicroscope ObjectiveLens.jpg|Twee Leica-mikroskoop-objektieflense; links 100×, regs 40×.
Lêer:KeckObservatory20071013.jpg|Die gesegmenteerde opbjektiefspieël van die W.M. Keck-teleskoop.

## Verwysings
Suid-Engeland

regs|duimnael|250px|Ligging van Suid-Engeland in Engeland (in geel).
**Suid-Engeland** of **Suidelike Engeland** (Engels: *Southern England*, *Down South*, *South of England* of slegs *the South*) is 'n kulturele en geografiese gebied in die suide van Engeland. Die gebied het sowat 26 miljoen inwoners en grens aan die Engelse Middellande (*Midlands*) in die noorde. Belangrike stede in Suid-Engeland sluit in die land se hoofstad, London, en groot stede soos Bristol, Cambridge, Southampton, Norwich, Plymouth en Brighton.
Telefotolens

300px|duimnael|’n Groep sportfotograwe met telefotolense.
duimnael|175px|’n Verskeidenheid telefotolense.
’n **Telefotolens** of **langafstandlens** verwys in fotografie en kinematografie na ’n lens waarvan die fokusafstand aansienlik langer is as by ’n "normale" lens. Dit laat die fotograaf toe om voorwerpe nader te bring, want hoe langer die fokusafstand is, hoe meer word voorwerpe vergroot; dit is veral nuttig in sport- en landskapfotografie.

Die twee ander soorte lense is "normale" en wyehoeklense.

Op foto's wat met ’n telefotolens geneem is, lyk die afstand kompakter as normaalweg vanweë die perspektief vanuit die verder afgeleë posisie van die fotograaf. Met langer lense is dit ook makliker om die agtergrond te verdof, selfs al is die velddiepte dieselfde. Die fotograaf kan dié verskynsel gebruik om ’n voorwerp te laat uitstaan teen ’n dowwe agtergrond.

By ’n normale lens in stilfotografie is die fokusafstand min of meer so groot soos die diagonale lengte van die filmraampie of beeldsensor. Vir 35&nbsp;mm-kameras is die diagonale lengte 43&nbsp;mm en ’n tipiese "normale" lens het ’n fokusafstand van 50&nbsp;mm. ’n Telefotolens se fokusafstand is 85&nbsp;mm en langer.

Image:Angleofview 28mm f4.jpg|28&nbsp;mm
Image:Angleofview 50mm f4.jpg|50&nbsp;mm
Image:Angleofview 70mm f4.jpg|70&nbsp;mm
Image:Angleofview 210mm f4.jpg|210&nbsp;mm

Die foto's bo is met verskillende fokusafstande met ’n 35 mm-kamera geneem.

## Verwysings
Hereford

:*Hierdie artikel handel oor die Engelse stad. Vir ander gebruike, sien Hereford (dubbelsinnig).*

**Hereford** (uitgespreek /ˈhɛrɨfərd/) is die hoofstad (*county town*) en grootste nedersetting van die Engelse graafskap Herefordshire. Die stad het in 2011 'n bevolking van 53&nbsp;516 gehad. Hereford is aan die Wye-rivier geleë.

## Susterstede 
*  Vierzon, Frankryk (sedert 1994)

## Eksterne skakels 
* Hereford se amptelike webwerf (herefordcitycouncil.gov.uk)

## Verwysings
Brighton (dubbelsinnig)

**Brighton** kan na een van die volgende nedersettings verwys:

* **Brighton**, 'n dorp in Sussex, suidelike Engeland,
* Brighton, Nieu-Seeland
* Brighton, Ontario, Kanada
* Brighton, Alabama, Verenigde State
* Brighton, Colorado, Verenigde State
* Brighton, Indiana, Verenigde State
* Brighton, Iowa, Verenigde State
* Brighton, Ohio, Verenigde State
* Brighton, Vermont, Verenigde State
Hereford (dubbelsinnig)

**Hereford** kan na een van die volgende nedersettings verwys:

* **Hereford**, die hoofstad (*county town*) van Herefordshire, Engeland,
* Hereford, Arizona, Verenigde State
* Hereford, Colorado, Verenigde State
* Hereford, Maryland, Verenigde State
* Hereford, Pennsilvanië, Verenigde State
* Hereford, Texas, Verenigde State
* Hereford, Wes-Virginië, Verenigde State